ISIGIDIMI SAMAXOSA, OCTOBER 1, 1885

78

Otshe wake wafa.—Liti ipepa lase Nisina (Knysna) kuhle into embi kunene kwisiqi sase Georgk. Kute nga­mhla utile u Mrs. J. Botha waye soja izonka, yaye intombazana yake idlala kwangakona. Suke kanti iqunqunjelwe yintlantsi, yati nama ezingutyeni zayo, suke zadunguzela. Ute unina efika kuyo (kuba isuke yabaleka) yayisel’ igqibele ukutsha. Ayibanga sapila xesha lide, namali nga akabanga sanceda nto.

Uxwanyana amahlanza.— lpepa lase Kapa libalisa ngembali embi kunene yokuhlabana kweqela lama Ngesi atile nomatiloshe aba ngama Italian, kwisitalati esiyi Bee Street, ngokuhlwa kolwo Sibini evekini nge 12 August. Kube kumxilwa, kwayawa panjwanwa, kwaseku rolelwana izitshetshe kwalaqo, kwatiwa kata komnye umatiloshe ngase kohlo. Lo nxwelera isiwe e hospitaleni, kwa oko, apo kunga qondekiyo no kupumelela kwayo. Lo mcimbi usa- picotwa ngu Mr. Philipott.

Wada wavela umbulali.—Liti ipepa lase Kokstadt umfo abati ngu Wm. Ryan use tolongweni. Waye bulele umkake kwimi nyaka esixenxe edluleyo, wabanjwa wafakwa etolongweni. Wati elapo, suke wehla nomcinga, evela namhla nje-nje-nje. Nako kutiwa uzityile ngokwake, egqitywa luvalo olunetyala, olungazange lumonwabise. [Lumkani nonke nina babulali, mininzi imipefumlo, esanimangaleleyo, eniyikupileyo, yamadoda, abafazi, nabantwana inge- nakuzinceda, ngokukodwa ngo Ncaye Cibi. Ed. Sigidimi.]

Ukubiwa kwomntwana ngu Tikoloshe.— Ati amapepa ke kwako isintsompoti kumandla wase Tsomo. Kutiwa kute mzini utile, bate abantu belele, beliqela endlwini kuko nomntwana, suke unina wavuka engeko. Wake wamane efuna bugungu, esiba angati kanti uvuke waya kulala kwe- nye indawo kwase udlwini apo. Ude kaloku wavusa naba- nye abantu kwafunwa kunene, hayi akabako umntwana. Kusile, kufuniwe kuwo wonkumzi, abaziwa mntu. Kude kwavakala kufunwa igqira, lafika lahlaba indawo yokuba lomntwana ubiwe ngu Tikoloshe, wamnikela kumfazi otile lowoke umbuleleyo. Nokuba lingamxela ukuba lirunywe nge nkomo. Kodwa ke noko aliyidingelwanga lonkomo, lomntwana ufunyenwe efile endle ngamakwenkwe.

EZELIPEZULU KWELA MANDEBELE.

Ukufumaneka komnye wababulali—Liti ipepa lase Rini kuko indoda efunyenweyo, kumadoda awaye bulele, indoda. nomfazi, kwanomntwana. Lamadoda ayebaleke engaba banjwa, abaleka nompu, awayewu hlute kwi polisa elali wagcinile. Afike kwaba bantu besalusa igusha.

Ukuncwatywa okulihlazo—Ati amapepa kute kwele Free State, kwisitili sase Smithfield, kwabuba i Bulu no- mniwara walo, yingqakaqa. Ababantu abakangelwanga bani bade bafa, Kute ka bakude bubonwe yayinqaba ukuba bakutiwani ukuncwatywa. Bade bafakwa enqweleni, yarolelwa endle, kwembiwa umnxuma babotshelelwa inta- mbo emanqineni balokohleka kulomnxuma. Nako ukufa kuka Baas no Nona.

Ukusinda okubi.—Ati amapepa kute kufupi e Dayimani kwaye kuko nqwelo inengonyama, esendlwaneni yentsimbi, suke kwali kula inacanci angapezulu, ati kanti akululekile, Zati intsimbi obe zilapo, zawa pezu kwayo ibi satebututu. Yati ukuvuka. kwayo yasel'itsivela kubafo bebabini, bo- ntsundu, kodwa ke basinda abo. Bekute ngosuku olunga- pambili, wamane eyixokosha amnye umfo, yamqubula, yatsho kunene ngotupa, wapantsi ukushiya ukuncunza.

Ohlatywe yi nyati — Liti ipepa lase Rini indoda abati ngu Mr. J. D. Browels ipantse ukushiya ukuncunza, ngoku- hlatywa yi nyati. Kutiwa bezingene emasimini ake, zawa- tshabalalisa kunene. Ute ke ngonxa yoke, walanda um- kondo, waye enabanye, kodwa inguye pambili. Ubehle wafika emhlambini wazo, wasel' eyidubula enye, waba yena uyosele, wasel’epanga kuyo akuyibona iwile pantsi. Ute akusondela, yema ngamanqina omane, yati nanko, yamtsho tyu kunene ngalo nkunkane imanquzi, yatsho waya wafu- mba. Yaye ke imosele, kuba itsho kunene etungeni nase sinqeni ngobukali bempondo wopa kunene.

Liti ipepa lase Dayimani, ke kwafika indaba ezivela kwe- la Mandebele, zixela ukuba kuyinene ukuba kwakuliwe nezazizwe zinga kwela Dike le Ngami (Lake Ngami) noku­ba kuyinene ukuba acitwa impela Amandebele. Kanjalo uhlobo lokucitwa kwawo alukaqondakali ukwenzeka kwalo. Litsho liti, enye indawo kuyabonakala ukuba ama Bulu ayawasel'efuna ukupakamisa imisilana yawo kwakona, kuba evile, ebona nokubona ukuba imikosi yapesheya iyemka. He kuko inqwelo zawo eziyimfuduka e Crocodile River, zima- shumi 70 ziya kwelo la Mandebele. Zipetwe yinto apa bati ngu Viljoen, into eti yona iyakuzifunela owayo umhlaba, oyakupatwa yiyo, ayisokuke ilulamele ukupatwa ligwala elingu Kruger, omane evuma ukugotywa-gotywa nga Mangesi. Elozwe alinxameleyo kutiwa linobedu (gold) kakulu

EZAPESHEYA KOLWANDLE.

Ohlatywe wade wafa.—Ati amapepa ite indoda egama lingu Captain G. P. Adams ibi ngumrwebi kweza ziqiti ze South Seas, yaqekeka inqanawana yake, basinda bonke, pofu, bapumela kwesinye sezozi qiti. Ite impi abenayo, yawelela kwesinye ngokuzidadela, wasala kwakwesiya u Captain Adams. Yagaleleka imigxadalala yelozwe, yamanya amahlanza kwa ako wada wadaqauka.

Abalwe bade bafa—Liti ipepa lase Rini kuko ibali elibalisa ngamagora amatatu awake afika hoteleni itile pesheya kolwandle e Mexico. Afike exobe kunene seku hlwile, yaye le hotele iyeye nkazana. Ute lomfazi kuba eboyika ababantu wawuhlaba kwizipata mandla. Ite i President ye bunga lomzi ne Jaji yalomzi basebe singa kona kwa oko, ne nxenye yabantu bomzi, bafika lamadoda ezitshixele kweli gumbi akwelelwe Iona, akavuma ukuvulela mntu. Batontelana apo abantu, bada ba baninzi. Kute apo ke ba tana nqwa kona ngamehlo, sebe dubula aba bafo bobatatu. Kute kwa kuba njalo, lwaseluqekezwa ucango ngamandla, Yeka! yali qam-qam, ngamacala onke, balwa abobafo kwada kwase ku gqibeleni, bafa bobatata, banxwe- lera into eninzi yabantu.

EZASE NATALA.

Enye into kuyabonakala ukuba Usutu luzakulwa no Sibebu kwakona. Lumtiye impela, alusoze lubuye ngamva.

Ezase St. Lucia Bay.—Ati amapepa, ama Bulu elocala kuxa awucanda ifama kunene lomhlaba, pofu ewazi ukuba ngowa Mangesi. Ute nowaxelelayo, onje ngo Mr. Blamey ukuti musani ukuwucanda niwone lomhlaba, ngowetu Mangesi. Asuke ati ukupendula—“Tina asinanto nalonto, asisetuki mhla ngakwena , nati ngowetu. Soti ukuba lo Rulumente wenu niqayisa ngaye uke wasipazamisa, sowu- hlaba sati kwamanye amabandla, siweme inkobolokondo.”

Iduli lama Putukezi antsundu e Delagoa Bay.— Indaba ezifike nenqanawa zibalisa nge dabikazi elaliwe ngaloma bandla nge 24 August. Kutiwa kwakufika i Ruluneli ivela e Mozambikwe iza kupata elozwe. Ke kwakuziwe kubuliswa yona ngamawetu lawo, suke kwata- batana ngencukwana ezindala, kwasekuliwa. Kwati gumpu, gumpu, gumpu, kuba kaloku leyo yese ngamadoda, yesapata imipu yayo Kutiwa ke kwafa abantu ababini, nenxwelera zaba nhlanu. [Kwowu! asibantu itelezi, yinile!! Ed. Sigidimi.]

LITI ipepa eliyi Natal Mercury kuko umfo opuma kwa Zulu ohambele e Tekwini (Durban). Uti xa abalisa nge zakwa Zulu wati — Kube kusifa u Sibebu, kwaza kwafunwa igqira. Lifike lamisa kwisitandanekazi sika Sibebu uku- hlaba, lati;—“ Lomfazi ubehlamba entendelezweni esemva kwendlu ebi no Sibebu lowo.” Kute kusenjalo, wavela omnye umfazi kwa ka Sibebu, wali nqinela igqira ukuba linyanisile ukutsho, okunene naye wambona ehlamba kulondawo U Sibebu, wasel’ emnika ityala lomfazi unqinela igqira, ositi naye ukwa mnukile umkake kwanje nge gqira elo, nokuba umsiwe kwihlati lase Msondo, aye kusikelwa kona. Bate abantu abebetunyiwe ukumpeleka bafika boyika ukumsika, kuba kuse mhlabeni wase Mlungwini (Reserve) . bamti nyenge, bati makaye kowabo. Ngoku ukona, use Matikulu, usabu nqakida ubomi.